कमलसत्ता में रेत माफिया का दबदबा, खुला राजनीतिक संरक्षण के कारण अफसर लाचार
ऐसे मिल रहा संरक्षण
भास्कर संवाददाता | होशंगाबाद
रेत माफिया प्रशासन की नाक के नीचे अवैध खनन कर नर्मदा को खोखली कर रहे हैं। राजनीतिक संरक्षण के कारण रेत माफिया सरकारी अफसरों के जान तक लेने पर उतारू हैं। पिपरिया में गुरुवार को तहसीलदार विंकी सिंघमारे पर हुए हमले में माफिया राज की ताकत का नमूना सामने आया है। जिला प्रशासन चंद डंपर पकड़ कर दम भर रहा है, माफिया खुले आम अवैध रेत का कारोबार कर रहा है। बुधवार को सिवनी मालवा में रानीपुर में रेत का अवैध उत्खनन पकड़ने गए राजस्व हमले पर ट्रैक्टर-ट्राॅली चढ़ाने की कोशिश की। 33 खदानों के अलावा जिले में कई नदियों से अवैध खनन हो रहा है। इटारसी के आॅर्डनेंस फैक्टरी में भी अवैध खनन को ओएफ अधिकारियों ने पकड़ा। खनिज विभाग के अधिकारी अवैध रेत के कारोबारियों पर कार्रवाई करने में बचते नजर आ रहे हैं।
खनिज अधिकारी शशांक शुक्ला ने बताया जिले में ई रायल्टी शुरू कर रहे हैं। इसके साथ ही मैजिक इंक मामले में शुक्रवार को आपराधिक प्रकरण दर्ज करवाया जाएगा। अवैध खनिज उत्खनन और परिवहन करने वालो पर कार्यवाही लगातार जारी रहेगी। रात को भी चैकिंग करेंगे।
1 जनवरी, 26 फरवरी को प्रकाशित खबर
9 फरवरी की शाम छतरपुर के राजनगर एसडीएम सोनिया मीना से बदसलूकी करके बंदूक अड़ाने वाले रेत माफिया के खिलाफ पुलिस और जिला प्रशासन तेजी से हरकत में आया। रेत माफिया पर 10 हजार रुपए का इनाम घोषित करके उसका शस्त्र लाइसेंस निरस्त कर दिया।
इंदौर में बाड़े और अवैध निर्माण तोड़ने से बौखलाए पशुपालकों ने निगम कर्मचारी की हत्या कर दी। इस पर कलेक्टर पी नरहरि ने बिना नेताओं से डरे पशुपालकों को दो टूक हिदायत दी-शहर आपको बहुत झेल चुका है, अब कोई भी कानून हाथ में लेगा तो हाथ तोड़ देंगे।
इनसे सीखे प्रशासन
तहसीलदार पर हुआ हमला कलेक्टर महज एक हादसा मान रहे हैं। हमले में ड्राइवर घायल हुआ। 7 माह पहले लोखरतलाई में पटवारी को घेराबंदी का मारा था। इसके बाद भी सरकारी कर्मचारी, अधिकारी पर हमले हुए। रेत माफिया लगातार जिला प्रशासन की आंखों के सामने अवैध कारोबार कर रहा है। छुटपुट कार्रवाई कर प्रशासन चुप है। प्रदेश के इन दो उदाहरण बहुत हैं साहब आपको कुछ सीखने के लिए....
बुदनी क्षेत्र में मैजिक इंक की रॉयल्टी से होशंगाबाद में रेत और गिट्टी का अवैध परिवहन हो रहा है। 28 फरवरी को मैजिक इंक का मामला सामने आने के बाद भी खनिज विभाग ने बुदनी की खदानों की जानकारी तक नहीं ली है। खदान भाजपा नेता के परिवार की है। प्रदेश के मंत्री और विधायकों का सीधा संरक्षण है। ई-रायल्टी होने के बाद भी बुदनी में खदानों को राॅयल्टी बुक जारी हो रही है। जिले के कुछ विधायकों की भी खदानें हैं, जहां से रेत का अवैध कारोबार खुलेआम होता है। सत्ता की ताकत के कारण प्रशासन भी लाचार है।
पिपरिया एसडीएम सतीश एस कुमार मार्च 2015 में जावरा (रतलाम) के रिंगनोद थाना अंतर्गत गोंदीशंकर गांव के पास रेत माफिया पर कार्रवाई करने पहुंचे थे। चंबल और मलेनी नदी के संगम पर माफिया ने टीम पर हमला कर दिया। घटना में पटवारी नंदकिशोर पाल, रामचंद्र निनामा, दिनेश पाटीदार को चोटें आईं है।
मुरैना में 2012 में आईपीएस नरेंद्र कुमार सिंह की चंबल नदी में रेत माफिया ने सरेआम ट्रैक्टर से कुचलकर हत्या कर दी थी। नरेंद्र अवैध उत्खनन रोकने के लिए गए थे।
जनवरी 2014 में सिंगरौली में रेत माफिया ने डिप्टी रेंजर को जिंदा जलाने की कोशिश की। संजय टाइगर रिजर्व से माफिया रेत का अवैध उत्खनन कर रहे थे। डिप्टी रेंजर ने ट्रैक्टर जब्त किया तो केरोसिन छिड़कर आग लगा दी। कई दिनों तक इलाज के बाद वे ठीक हो पाए।
हमले पर हमले: प्रदेश में हावी माफिया
सीधी बात अविनाश लवानिया, कलेक्टर
रेत माफिया पर बड़ी कार्रवाई क्यों नहीं हो रही?
- जिले में लगातार कार्रवाई हो रही है। किसी को नहीं छोड़ा जाएगा।
अब ताे माफिया अधिकारियों पर हमले करने लगे हैं?
-यह केवल एक हादसा है। ऐसा कोई माहौल जिले में नहीं है।
अवैध उत्खनन को लेकर कोई बड़ी कार्रवाई होंगी?
-सभी अधिकारी लगातार कार्रवाई कर रहे हैं। आगे भी अकेले ही जाएंगे जिले में कोई खतरा नहीं है।
मैजिक इंक का मामला बुदनी से जुड़ा होने के कारण आपराधिक प्रकरण दर्ज नहीं हो रहा?
-किसी को भी नहीं छोड़ा जाएगा, मैजिक इंक में मामला दर्ज कर लिया है।
होशंगाबाद में रेत की
hin_Deva hin_Deva bho_Deva hin_Deva hin_Deva bho_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva